CELEX: 32015R1821
Language: hr
Date: 2015-10-09 00:00:00
Title: Provedbena uredba Komisije (EU) 2015/1821 оd 9. listopada 2015. o izmjeni Provedbene uredbe Vijeća (EU) br. 1106/2013 o uvođenju konačne antidampinške pristojbe i konačnoj naplati privremene pristojbe uvedene na uvoz određenih žica od nehrđajućeg čelika podrijetlom iz Indije te o izmjeni Provedbene uredbe Vijeća (EU) br. 861/2013 o uvođenju konačne kompenzacijske pristojbe i konačnoj naplati privremene pristojbe uvedene na uvoz određenih žica od nehrđajućeg čelika podrijetlom iz Indije

10.10.2015   
            
            
               HR
            
            
               Službeni list Europske unije
            
            
               L 265/4
            
         PROVEDBENA UREDBA KOMISIJE (EU) 2015/1821
   оd 9. listopada 2015.
   o izmjeni Provedbene uredbe Vijeća (EU) br. 1106/2013 o uvođenju konačne antidampinške pristojbe i konačnoj naplati privremene pristojbe uvedene na uvoz određenih žica od nehrđajućeg čelika podrijetlom iz Indije te o izmjeni Provedbene uredbe Vijeća (EU) br. 861/2013 o uvođenju konačne kompenzacijske pristojbe i konačnoj naplati privremene pristojbe uvedene na uvoz određenih žica od nehrđajućeg čelika podrijetlom iz Indije
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1225/2009 od 30. studenoga 2009. o zaštiti od dampinškog uvoza iz zemalja koje nisu članice Europske zajednice (1) („Osnovna uredba”),
   uzimajući u obzir Provedbenu uredbu Vijeća (EU) br. 1106/2013 od 5. studenoga 2013. o uvođenju konačne antidampinške pristojbe i konačnoj naplati privremene pristojbe uvedene na uvoz određenih žica od nehrđajućeg čelika podrijetlom iz Indije (2), a posebno njezin članak 2.,
   budući da:
   A.   MJERE NA SNAZI
   
   
               (1)
            
            
               Vijeće je Provedbenom uredbom (EU) br. 1106/2013 uvelo konačnu antidampinšku pristojbu na uvoz u Uniju žice od nehrđajućeg čelika kako slijedi:
               
                           —
                        
                        
                           s masenim udjelom nikla od 2,5 % ili više, osim žice s masenim udjelom od 28 % ili više, ali ne više od 31 % nikla te 20 % ili više, ali ne više od 22 % masenog udjela kroma,
                        
                     
                           —
                        
                        
                           s manje od 2,5 % masenog udjela nikla, osim žice s masenim udjelom od 13 % ili više, ali ne više od 25 % kroma i 3,5 % ili više, ali ne više od 6 % masenog udjela aluminija,
                        
                     trenutačno obuhvaćene oznakama KN 7223 00 19 i 7223 00 99, podrijetlom iz Indije („predmetni proizvod”).
            
         
               (2)
            
            
               U ispitnom postupku koji je doveo do uvođenja konačne antidampinške pristojbe surađivao je velik broj proizvođača izvoznika iz Indije. Zbog toga je Europska komisija („Komisija”) odabrala uzorak indijskih proizvođača izvoznika za koje će se provesti ispitni postupak.
            
         
               (3)
            
            
               Vijeće je uvelo pojedinačne stope pristojbi na uvoz predmetnog proizvoda u rasponu od 0 % do 12,5 % za trgovačka društva uključena u uzorak i ponderiranu prosječnu pristojbu od 5 % za trgovačka društva koja surađuju, a nisu uključena u uzorak. Popis proizvođača izvoznika koji surađuju, a nisu uključeni u uzorak, nalazi se u Prilogu Provedbenoj uredbi (EU) br. 1106/2013. Taj je Prilog izmijenjen Provedbenom uredbom Komisije (EU) 2015/1019 (3).
            
         
               (4)
            
            
               Vijeće je uvelo i pristojbu od 12,5 % na razini zemlje za sva ostala trgovačka društva koja se nisu javila ili nisu surađivala u ispitnom postupku.
            
         
               (5)
            
            
               Člankom 2. Provedbene uredbe (EU) br. 1106/2013 propisano je da, kada bilo koji novi indijski proizvođač izvoznik Komisiji dostavi dovoljno dokaza:
               
                           (a)
                        
                        
                           da nije izvozio predmetni proizvod u Uniju tijekom razdoblja na kojem se mjere temelje, odnosno od 1. travnja 2011. do 31. ožujka 2012. („početno razdoblje ispitnog postupka”);
                        
                     
                           (b)
                        
                        
                           da nije povezan s izvoznikom ili proizvođačem koji podliježe antidampinškim mjerama koje su uvedene tom Uredbom; te
                        
                     
                           (c)
                        
                        
                           da je doista izvozio predmetni proizvod u Uniju nakon početnog razdoblja ispitnog postupka ili je preuzeo neopozivu ugovornu obvezu izvoza znatne količine predmetnog proizvoda u Uniju nakon početnog razdoblja ispitnog postupka,
                        
                     članak 1. stavak 2. te Uredbe može se izmijeniti tako da se novom proizvođaču izvozniku odobri stopa pristojbe koja se primjenjuje na trgovačka društva koja surađuju, a nisu uključena u uzorak, odnosno ponderirana prosječna pristojba od 5 %.
            
         B.   ZAHTJEV NOVOG PROIZVOĐAČA IZVOZNIKA
   
   
               (6)
            
            
               Indijsko trgovačko društvo Amar Precision Wire Products Pvt., Ltd. („podnositelj zahtjeva” ili „Amar”) zatražilo je da mu se odobri stopa pristojbe koja se primjenjuje na trgovačka društva koja surađuju, a nisu uključena u uzorak („status novog proizvođača izvoznika” ili „SNPI”).
            
         
               (7)
            
            
               Provedeno je ispitivanje kako bi se utvrdilo ispunjuje li podnositelj zahtjeva kriterije za dodjelu statusa novog proizvođača izvoznika kako je navedeno u članku 2. Provedbene uredbe (EU) br. 1106/2013.
            
         
               (8)
            
            
               Podnositelju zahtjeva poslan je upitnik s molbom da trgovačko društvo dostavi dokaze o ispunjavanju svih prethodno navedenih kriterija utvrđenih člankom 2. Provedbene uredbe (EU) br. 1106/2013.
            
         
               (9)
            
            
               Komisija je zatražila i provjerila sve podatke koje je smatrala potrebnima kako bi utvrdila ispunjuje li podnositelj zahtjeva tri kriterija potrebna za dodjelu statusa novog proizvođača izvoznika. Posjet radi provjere obavljen je u prostorima sljedećeg trgovačkog društva:
               
                           —
                        
                        
                           Amar Precision Wire Products Pvt., Ltd. u Satari.
                        
                     
         
               (10)
            
            
               Podnositelj zahtjeva dostavio je dostatne dokaze o ispunjavanju triju kriterija navedenih u članku 2. Provedbene uredbe (EU) br. 1106/2013. Podnositelj zahtjeva dokazao je naime sljedeće:
               
                           i.
                        
                        
                           da nije izvozio predmetni proizvod u Uniju tijekom početnog razdoblja ispitnog postupka, s iznimkom jednog slanja uzorka detaljno opisanog u uvodnoj izjavi 11.;
                        
                     
                           ii.
                        
                        
                           da nije povezan ni s jednim izvoznikom ili proizvođačem iz Indije koji podliježe antidampinškim mjerama uvedenima Provedbenom uredbom (EU) br. 1106/2013; te
                        
                     
                           iii.
                        
                        
                           da je doista počeo izvoziti predmetni proizvod u Uniju u lipnju 2014. i da je dodatno obvezan ugovorom nastaviti s navedenim izvozom,
                        
                     stoga mu se može odobriti stopa pristojbe koja se primjenjuje na trgovačka društva koja surađuju, a nisu uključena u uzorak, odnosno 5 % u skladu s člankom 2. Provedbene uredbe (EU) br. 1106/2013, i trebalo bi ga dodati na popis proizvođača izvoznika iz Indije koji surađuju, a nisu uključeni u uzorak.
            
         
               (11)
            
            
               Podnositelj zahtjeva u svojem je odgovoru na upitnik za SNPI priznao da je doista izvozio u Uniju tijekom početnog razdoblja ispitnog postupka, ali da je bila riječ o jednokratnom slanju uzorka u manjoj količini i u vrijednosti manjoj od 500 EUR, pri čemu je pošiljka prevezena zračnim putem. Provjerom dokumenata na licu mjesta (uključujući razmjenu korespondencije koja je prethodila toj pošiljci i daljnju razmjenu) potvrđeno je da je bila riječ o slanju uzorka. Stoga se zaključuje da ta transakcija nije razlog za odbijanje zahtjeva podnositelja zahtjeva za dodjelu statusa novog proizvođača izvoznika.
            
         
               (12)
            
            
               Komisija je obavijestila podnositelja zahtjeva i industriju Unije o prethodno navedenim nalazima i dala im priliku da se očituju. Nisu primljene nikakve primjedbe.
            
         
               (13)
            
            
               Podnositelju zahtjeva potrebno je dodijeliti novu dodatnu oznaku TARIC (integrirana tarifa Europske unije) (B121). Isključivo zbog tehničke integracije u TARIC ovom bi se Uredbom trebala izmijeniti Provedbena uredba Vijeća (EU) br. 861/2013 (4) tako da se podnositelju zahtjeva dodijeli ista dodatna oznaka TARIC (B121).
            
         
               (14)
            
            
               Ova je Uredba u skladu s mišljenjem Odbora uspostavljenog člankom 15. stavkom 1. Uredbe (EZ) br. 1225/2009,
            
         DONIJELA JE OVU UREDBU:
   Članak 1.
   Sljedeće trgovačko društvo dodaje se na popis proizvođača izvoznika iz Indije u Prilogu Provedbenoj uredbi (EU) br. 1106/2013:
   
      
                  Naziv trgovačkog društva
               
               
                  Grad
               
               
                  Dodatna oznaka TARIC
               
            
                  „Amar Precision Wire Products Pvt., Ltd.
               
               
                  Satara, Maharashtra
               
               
                  B121”
               
            
   Članak 2.
   Tablica u članku 1. stavku 2. Provedbene uredbe (EU) br. 861/2013 zamjenjuje se sljedećom tablicom:
   
      
                  „Trgovačko društvo
               
               
                  Pristojba (%)
               
               
                  Dodatna oznaka TARIC
               
            
                  Raajratna Metal Industries, Ahmedabad, Gujarat
               
               
                  3,7
               
               
                  B775
               
            
                  Venus Wire Industries Pvt. Ltd, Mumbai, Maharashtra
               
               
                  3,0
               
               
                  B776
               
            
                  Precision Metals, Mumbai, Maharashtra
               
               
                  3,0
               
               
                  B777
               
            
                  Hindustan Inox Ltd., Mumbai, Maharashtra
               
               
                  3,0
               
               
                  B778
               
            
                  Sieves Manufacturer India Pvt. Ltd., Mumbai, Maharashtra
               
               
                  3,0
               
               
                  B779
               
            
                  Viraj Profiles Vpl. Ltd., Thane, Maharashtra
               
               
                  0,0
               
               
                  B780
               
            
                  KEI Industries Limited, New Delhi
               
               
                  0,0
               
               
                  B925
               
            
                  Superon Schweisstechnik India Ltd, Gurgaon, Haryana
               
               
                  3,7
               
               
                  B997
               
            
                  Amar Precision Wire Products Pvt., Ltd, Satara, Maharashtra
               
               
                  3,7
               
               
                  B121
               
            
                  Trgovačka društva navedena u Prilogu
               
               
                  3,4
               
               
                  vidjeti Prilog
               
            
                  Sva ostala trgovačka društva
               
               
                  3,7
               
               
                  B999”
               
            
   Članak 3.
   Ova Uredba stupa na snagu sljedećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 9. listopada 2015.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 343, 22.12.2009., str. 51.
   
   
      (2)  SL L 298, 8.11.2013., str. 1.
   
   
      (3)  Provedbena uredba Komisije (EU) 2015/1019 оd 29. lipnja 2015. o izmjeni Provedbene uredbe Vijeća (EU) br. 1106/2013 o uvođenju konačne antidampinške pristojbe i konačnoj naplati privremene pristojbe uvedene na uvoz određenih žica od nehrđajućeg čelika podrijetlom iz Indije, o izmjeni Provedbene uredbe Vijeća (EU) br. 861/2013 o uvođenju konačne kompenzacijske pristojbe i konačnoj naplati privremene pristojbe uvedene na uvoz određenih žica od nehrđajućeg čelika podrijetlom iz Indije i o stavljanju izvan snage Provedbene uredbe Komisije (EU) 2015/49 (SL L 163, 30.6.2015., str. 18.).
   
      (4)  Provedbena uredba Vijeća (EU) br. 861/2013 od 2. rujna 2013. o uvođenju konačne kompenzacijske pristojbe i konačnoj naplati privremene pristojbe uvedene na uvoz određenih žica od nehrđajućeg čelika podrijetlom iz Indije (SL L 240, 7.9.2013., str. 1.).